Source: https://www.riigiteataja.ee/akt/122122011035?leiaKehtiv
Timestamp: 2017-06-28 10:34:45+00:00

Document:
Jäätmeloa andmise, muutmise ja kehtetuks tunnistamise menetluse käigus läbiviidavate menetlustoimingute tähtajad ning jäätmeloa taotlemiseks vajalike andmete täpsustatud loetelu ja jäätmeloa taotluse vorm ning jäätmeloa vorm – Riigi Teataja
Jäätmeloa andmise, muutmise ja kehtetuks tunnistamise menetluse käigus läbiviidavate menetlustoimingute tähtajad ning jäätmeloa taotlemiseks vajalike andmete täpsustatud loetelu ja jäätmeloa taotluse vorm ning jäätmeloa vorm
Jäätmeloa andmise, muutmise ja kehtetuks tunnistamise menetluse käigus läbiviidavate menetlustoimingute tähtajad ning jäätmeloa taotlemiseks vajalike andmete täpsustatud loetelu ja jäätmeloa taotluse vorm ning jäätmeloa vorm - sisukord
§ 1 Jäätmeloa taotluse läbivaatamine
§ 2 Jäätmeloa andmise menetluse algatamisest teatamine
§ 3 Jäätmeloa taotluse menetlemisetähtaeg ja jäätmeloa andmine
§ 4 Jäätmeloa taotluse menetlustähtaja peatamine
§ 5 Jäätmeloa eelnõu ja taotluse avalikul väljapanekul esitatud ettepanekud ja vastuväited
§ 6 Jäätmeloa andmisest avalikkuse ja taotleja teavitamine ja jäätmeloa andmise või jäätmeloa andmisest keeldumise otsuse kättetoimetamine
§ 7 Jäätmeloa muutmise menetlus
§ 8 Jäätmeloa kehtetuks tunnistamine
§ 9 Jäätmeloa taotlemiseks vajalike andmete täpsustatud loetelu
§ 10 Jäätmeloa taotluse vorm ja jäätmeloa vorm
§ 101 Prügilale antud jäätmeloa või kompleksloa määruse nõuetega vastavusse viimine
§ 11 Keskkonnaministri määruse kehtetuks tunnistamine
Väljaandja:KeskkonnaministerAkti liik:määrusTeksti liik:terviktekstRedaktsiooni jõustumise kp:01.01.2016Redaktsiooni kehtivuse lõpp:
Avaldamismärge:RT I, 19.12.2015, 12
Jäätmeloa andmise, muutmise ja kehtetuks tunnistamise menetluse käigus läbiviidavate menetlustoimingute tähtajad ning jäätmeloa taotlemiseks vajalike andmete täpsustatud loetelu ja jäätmeloa taotluse vorm ning jäätmeloa vorm1Vastu võetud 26.04.2004 nr 26RTL 2004, 56, 933jõustumine 08.05.2004Muudetud järgmiste aktidega (näita)VastuvõtmineAvaldamineJõustumine21.01.2009RTL 2009, 11, 13101.02.200919.03.2010RTL 2010, 17, 30103.04.201028.07.2010RT I 2010, 53, 34606.08.201016.12.2011RT I, 22.12.2011, 1525.12.201110.12.2015RT I, 19.12.2015, 101.01.2016Määrus kehtestatakse «Jäätmeseaduse» § 86 alusel.§ 1. Jäätmeloa taotluse läbivaatamine (1) Jäätmeloa andja (edaspidi loa andja) registreerib saadud jäätmeloa taotluse kohe pärast selle kättesaamist ja kontrollib selle vastavust «Jäätmeseaduse» ja selle määruse nõuetele. (2) Kui tegevuseks, milleks jäätmeluba taotleti, jäätmeluba vaja ei ole, teavitab loa andja sellest taotlejat kirjalikult 7 päeva jooksul arvates taotluse registreerimisest ja tagastab taotluse.[RT I, 22.12.2011, 15 - jõust. 25.12.2011] (3) Kui taotlus ei vasta «Jäätmeseaduse» ja selle määruse nõuetele või taotlusmaterjalides esitatud andmed ei ole piisavad taotluse menetlemiseks, määrab loa andja tähtaja puuduste kõrvaldamiseks või täpsustavate andmete esitamiseks ja teavitab sellest taotlejat kirjalikult viivitamatult pärast puuduste avastamist.[RT I, 22.12.2011, 15 - jõust. 25.12.2011] (4) Kui taotleja ei ole puudusi määratud tähtajaks kõrvaldanud või täpsustavaid andmeid esitanud, tagastab loa andja taotluse läbi vaatamata 5 päeva jooksul arvates lõike 3 alusel määratud tähtaja lõppemisest.§ 2. Jäätmeloa andmise menetluse algatamisest teatamine Loa andja teatab jäätmeloa andmise menetluse algatamisest väljaandes Ametlikud Teadaanded 2 tööpäeva jooksul pärast taotluse nõuetele vastavuse tuvastamist või pärast § 1 lõikes 3 nimetatud puuduste kõrvaldamist.§ 3. Jäätmeloa taotluse menetlemisetähtaeg ja jäätmeloa andmine (1) Jäätmeloa taotlus vaadatakse läbi ning antakse jäätmeluba või keeldutakse jäätmeloa andmisest kolme kuu jooksul arvates taotluse registreerimisest. (2) Jäätmeloa annab Keskkonnaamet (edaspidi amet).[RTL 2009, 11, 131 - jõust. 01.02.2009] § 4. Jäätmeloa taotluse menetlustähtaja peatamine Menetlustähtaeg peatub: 1) kavandatava tegevuse keskkonnamõju hindamise ajaks, kuni keskkonnamõju hindamise aruande heakskiitmiseni vastavalt «Keskkonnamõju hindamise ja keskkonnajuhtimissüsteemi seaduse» § 22 lõikele 2;[RT I 2010, 53, 346 - jõust. 06.08.2010] 2) taotlejale § 1 lõikes 3 nimetatud puuduste kõrvaldamiseks antud tähtajaks.§ 5. Jäätmeloa eelnõu ja taotluse avalikul väljapanekul esitatud ettepanekud ja vastuväited[RT I 2010, 53, 346 - jõust. 06.08.2010] (1) Taotlejale antakse 10 päeva avalikul väljapanekul esitatud ettepanekute ja vastuväidetega tutvumiseks ning nende kohta arvamuse avaldamiseks. (2) Avaliku väljapaneku käigus esitatud seisukohad vaatab amet läbi kahe nädala jooksul avaliku väljapaneku lõppemist.[RTL 2009, 11, 131 - jõust. 01.02.2009] § 6. Jäätmeloa andmisest avalikkuse ja taotleja teavitamine ja jäätmeloa andmise või jäätmeloa andmisest keeldumise otsuse kättetoimetamine[RT I, 22.12.2011, 15 - jõust. 25.12.2011] (1) Loa andja avaldab vastavalt «Jäätmeseaduse» § 80 lõikele 7 jäätmeloa andmise kuulutuse 2 tööpäeva jooksul pärast jäätmeloa andmise otsustamist. (2) Jäätmeloa andmisest ning jäätmeloa väljastamise kuupäevast ja kohast teavitatakse taotlejat viivitamatult kas postiga või elektrooniliselt.[RT I, 22.12.2011, 15 - jõust. 25.12.2011] (3) Jäätmeloa andmisest keeldumise otsus toimetatakse taotlejale kätte viivitamatult.[RT I, 22.12.2011, 15 - jõust. 25.12.2011] § 7. Jäätmeloa muutmise menetlus Jäätmeloa muutmise taotluse menetlemisele kohaldatakse selle määruse § 1 lõigete 1, 3 ja 4 ning §-de 2–6 sätteid.§ 8. Jäätmeloa kehtetuks tunnistamine (1) Amet tunnistab jäätmeloa kehtetuks «Jäätmeseaduse» §-s 85 ja § 941 lõikes 8 sätestatud alustel.[RT I 2010, 53, 346 - jõust. 06.08.2010] (2) Enne jäätmeloa kehtetuks tunnistamise otsustamist kuulatakse ära jäätmeloa omaja suuliselt või kirjalikult esitatud seisukohad. Ärakuulamise ajast ja kohast teavitatakse jäätmeloa omajat posti teel vähemalt üks nädal enne ärakuulamist. (3) Jäätmeloa kehtetuks tunnistamise otsuse toimetab loa andja jäätmeloa omajale kätte viivitamatult kas postiga või elektrooniliselt.[RT I, 22.12.2011, 15 - jõust. 25.12.2011] (4) Teade jäätmeloa kehtetuks tunnistamisest tehakse avalikult teatavaks ameti veebilehel 3 päeva jooksul arvates jäätmeloa kehtetuks tunnistamisest.[RTL 2009, 11, 131 - jõust. 01.02.2009] § 9. Jäätmeloa taotlemiseks vajalike andmete täpsustatud loetelu (1) Jäätmeloa taotlemiseks vajalike andmete täpsustatud loetelu on esitatud taotlusvormil (lisa 1). (2) Jäätmeloa taotlemisel metallijäätmete kogumiseks ja veoks esitatakse täiendavalt lõikes 1 nimetatud andmetele «Jäätmeseaduse» §-s 88 sätestatud andmed. (3) Jäätmeloa taotlemisel prügila käitamiseks esitatakse täiendavalt lõikes 1 nimetatud andmetele «Jäätmeseaduse» § 91 punktides 4, 5 ja 6 sätestatud andmed. (31) Jäätmeloa taotlemisel jäätmehoidla käitamiseks esitatakse lisaks lõikes 1 nimetatud andmetele «Jäätmeseaduse» § 941 lõigetes 1 ja 2 sätestatud andmed.[RT I 2010, 53, 346 - jõust. 06.08.2010] (32) Jäätmeloa taotlemisel jäätmete põletamiseks esitatakse lisaks lõikes 1 nimetatud andmetele «Jäätmeseaduse» §-s 95 sätestatud andmed.[RT I 2010, 53, 346 - jõust. 06.08.2010] (33) Jäätmeloa taotlemisel kohaliku omavalitsuse üksuse korraldatud jäätmeveoks esitatakse lisaks lõikes 1 nimetatud andmetele «Jäätmeseaduse» §-s 97 sätestatud andmed.[RT I 2010, 53, 346 - jõust. 06.08.2010] (34) Jäätmeloa taotlemisel jäätmete tekitamiseks maavara rikastamisel esitatakse lisaks lõikes 1 nimetatud andmetele «Jäätmeseaduse» §-s 981sätestatud andmed.[RT I 2010, 53, 346 - jõust. 06.08.2010] (4) Kui kavandatav jäätmekäitlustegevus võib põhjustada jäätmete nakkusohtlikkuse või muu kahjuliku toime tõttu olulist ohtu inimese tervisele, esitab amet põhjendatud ettepanekul tegevuskohajärgse maakonna tervisekaitsetalitus oma seisukoha kavandatava tegevuse asjus.[RT I, 22.12.2011, 15 - jõust. 25.12.2011] (5) Tegevuskoht käesoleva määruse tähenduses on jäätmekäitluskoht, jäätmete tekkekoht või muu jäätmekäitlustegevusega seotud koht.[RT I, 22.12.2011, 15 - jõust. 25.12.2011] § 10. Jäätmeloa taotluse vorm ja jäätmeloa vorm (1) Kehtestada jäätmeloa taotluse vorm vastavalt lisale 1. (2) Kehtestada jäätmeloa vorm vastavalt lisale 2.§ 101. Prügilale antud jäätmeloa või kompleksloa määruse nõuetega vastavusse viimine Enne käesoleva sätte jõustumist tavajäätmeprügilale antud jäätmeluba või kompleksluba viiakse loa andja poolt vastavusse määruse lisa 2 tabelitega 2, 8, 9 ja 91 kahe kuu jooksul sätte jõustumisest arvates.[RTL 2010, 17, 301 - jõust. 03.04.2010] § 11. Keskkonnaministri määruse kehtetuks tunnistamine [Käesolevast tekstist välja jäetud.]§ 12. Määruse jõustumine Määrus jõustub 1. mail 2004. a.1Euroopa Parlamendi ja nõukogu määrus (EÜ) nr 166/2006, 18. jaanuar 2006, mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ (ELT L 33, 4.2.2006, 1–17).[RT I, 22.12.2011, 15 - jõust. 25.12.2011] Lisa 1 Jäätmeloa taotlus[RT I, 19.12.2015, 1 - jõust. 01.01.2016] Lisa 2 Jäätmeluba[RT I, 19.12.2015, 1 - jõust. 01.01.2016] ← Tagasi | Üles ↑

References: § 1

§ 2

§ 3

§ 4

§ 5

§ 6

§ 7

§ 8

§ 9

§ 10

§ 101

§ 11
 § 86
 § 1
 § 4
 § 22
 § 1
 § 6
 § 80
 § 7
 § 1
 § 941
 § 9
 § 91
 § 941
 § 10
 § 11